ઓસ્કર અને એમિલિને ખાતર બધા જ કેદીઓ એક અઠવાડિયા સુધી ત્યાંની જેલામાં રહ્યાં! યહૂદી ધર્મ વિષે ઓસ્કર હવે એટલું બધું જાણતો હતો કે સામાન્ય સાંસ્કૃતિક કસોટીમાં તો એ આસાનીથી ઉત્તિર્ણ થઈ જાય તેમ હતું! પરંતુ ઓસ્કરની રીતભાત અને તેની શારીરિક સ્થિતિને કારણે તેનો દેખાવ તાજેતરમાં જ એસએસના સકંજામાંથી છૂટેલા કોઈ કેદી જેવો લાગતો ન હતો! અને દુઃખદ બાબત એ હતી, કે હર્બ્યુમાં લખેલો પેલો પત્ર તો લિન્ઝમાં અમેરિકનોની ફાઇલમાં જ રહી ગયો હતો! આઠેયના આગેવાન તરીકે એદેક રયુબિન્સ્કીને સતત પૂછપરછ કરવામાં આવતી હતી, અને ધરપકડના સાતમા દિવસે તેને પુછપરછના કમરામાં બોલાવવામાં આવ્યો ત્યારે સાદા કપડામાં પોલિશ ભાષા બોલતો એક નવો માણસ પણ ત્યાં બેઠો હતો, જેને રયુબિન્સ્કીનો પોતે ક્રેકોવથી આવ્યો હોવાનો દાવો સાચો છે કે નહીં એ ચકાસવા માટે બોલાવવામાં આવ્યો હતો!